
 Варна, бул. Мария Луиза 7, тел. 052 699 882
Лайтхаус Голф Игрище
Елитното голф игрище е от типа „линкс” и има традиционен дизайн. Игрището Лайтхаус е изградено на върха на извисяващи се скали над дълбоките сини води на Черно море. Гледката от голф игрището спира дъха. Да играеш голф на игрището Лайтхаус е преживяване, което носи наслада за сетивата и в същото време ви дава възможност да станете по-добри в това, което обичате най-много – играта на голф. Невероятните природни пейзажи, около които Ян Уснам създаде брилянтна последователност от дупки, допринасят за запленяващата гледка. Игрището предлага вълнуваща и интересна игра както за професионални играчи, така и за начинаещи. Всички са добре дошли, за да проверят своите умения.

Очарователният Клубхаус е една от най-важните характеристики на голф комплекса. Клубът има привлекателен вътрешен дизайн и просторни отворени балкони, от които се открива панорамна гледка към 1-ва и 18-та дупка. Клубът предлага на своите гости и големи съблекални, фоайета, луксозни ресторанти, голф магазин, конферентен център и бар на 19-тата дупка. Всички тези отличителни черти характеризират наистина класическия европейски клуб.

Тук играчите на голф и гостите, които желаят да пробват играта на голф за първи път, могат да се възползват от Голф академията Лайтхаус. Разположена непосредствено до клуба, Голф академията Лайтхаус е напълно оборудвана с пътинг грийн, тренировъчна площадка, зона за упражнения на удари и бункер. Лайтхаус кани всички, които искат да подобрят своите умения и да станат по-добри в играта, да се присъединят към нашите международни професионални голф инструктори за ежедневни уроци по голф.

Всяка година Лайтхаус голф ризорт организира множество престижни турнири, в които участват както аматьори, така и професионални играчи.

Ян Уснам е не само един от най-великите и най-опитни голф играчи, но също така се е доказал със своя дизайнерски талант на няколко голф игрища по света. Най-скорошният от тези проекти е игрището Лайтхаус, изпълнено съвместно с Юръпиън голф дизайн (European Golf Design – EGD). Голф игрището Лайтхаус е първият проект в България на шампиона по голф. Престижното игрище и изключителният дизайн са ключовите характеристики на един от най-луксозните комплекси за спорт, отдих и почивка в Европа. Благоприятният климат допълва идеално красивия пейзаж на игрището и се харесва на запаления играч или ентусиаст, който е избрал да броди между дупките именно тук. За изграждането на голф игрището са използвани най-новите технологии, както за напоителната, така и за отводнителната система с цел оптимизиране на потреблението на вода и рециклирането, а също така се използват най-новите сортове трева, получени в резултат на последните научни изследвания. Всичко това допринася за комбинация от спортно съвършенство с най-високо ниво на опазване на околната среда. Игрището и съоръженията са проектирани с мисъл за играча, за тези, които желаят да играят през цялата година, като се търси оптимално голф изживяване на това уникално място. Централното място е отделено на модерния Клуб с големи удобства и съоръжения, включително обучение, голф магазин, ресторант, бар и заключващи се шкафчета. ‘Голф академията’, намираща се в комплекса, включва тренировъчно игрище, пътинг грийн, терен с бункери и късо голф игрище (pitch ‘n’ putt).

Информация за игрището:

· 18 дупки, проектирани от Ян Уснам

· Член на Българската голф асоциация и Европейската голф асоциация

· Пар 71

· 6100 м. голф игрище

· Slope System на Европейската голф асоциация – Slope 128

· Рейтинг 70

· Зелени площи - 11 560 м2
· Площи за начален удар - 36 000 м2
· Площ между дупките с ниска трева - 222 000 м2
· Площ между дупките с висока трева -580 000 м2
· Езера – има 5 езера с обща площ 33 000 м2
· Пътеки за коли – 12 км.

